18. ΝΟΜΟΘΕΤ. ΔΙΑΤΑΓΜΑ της 11/11 Μαΐου 1946 Περί τροποποιήσεως και συμπληρώσεως των περί Γεν. Γραμμ. Τουρισμού κειμένων διατάξεων. Εκυρώθη δια του Νόμ.79 της 31 Αυγ./3 Σεπτ.1946. Άρθρ.1.-Η μισθοδοσία των εις την Γενικήν Γραμματείαν Τουρισμού κατά το άρθρ.3 παρ.2 του Α.Ν.588/45 αποσπωμένων πολιτικών υπαλλήλων εξ άλλων Υπουργείων ή υπηρεσιών ή και προσωρινώς αποσπωμένων στρατιωτικών μονίμων ή εφέδρων κατά τον χρόνον της αποσπάσεως αυτών βαρύνει από της δημοσιεύσεως του παρόντος τον ειδικόν Πρ/σμόν της Γεν. Γραμματείας Τουρισμού, διαγραφομένων  των οικείων πιστώσεων εκ του πρ/σμού εξόδων των υπηρεσιών εξ ων προέρχονται. Σελ.38(α) Τεύχος 455-Σελ.64 Άρθρ.2.-Εις τον Πρόεδρον και τα μέλη των Επιτροπών και Συμβουλίων εν γένει της Γενικής Γραμματείας Τουρισμού, εφ’ όσον δεν τυγχάνουσι δημόσιοι υπάλληλοι εξερχόμενοι της έδρας των δι’ εκτέλεσιν εντεταλμένης υπηρεσίας αρμοδιότητος της Γενικής Γραμματείας Τουρισμού, καταβάλλονται οδοιπορικά έξοδα, ημερησία αποζημίωσις και αντιμίσθια Διευθυντού Α΄ Τάξεως, κατά τον χρόνον της εκτός έδρας υπηρεσίας των. Η ανάθεσις εκτελέσεως υπηρεσίας γίνεται βάσει αποφάσεως του Προέδρου της Κυβερνήσεως και Υπουργού των Οικονομικών. Η ως άνω αρμοδιότης του Προέδρου Κυβερνήσεως ασκείται ήδη υπό του Γενικού Γραμματέως του Ε.Ο.Τ. δυνάμει της υπ’ αριθ.11868/ 1951 αποφάσεως Υπουργού Εμπορίου (κατωτ. αριθ.28). Άρθρ.3.-Αι εκ του παρόντος δαπάναι βαρύνουσι τον ειδικόν Πρ/σμόν της Γενικής Γραμματείας Τουρισμού. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως υποβληθησομένου προς κύρωσιν εις την μέλλουσαν να συνέλθη Βουλήν. 18.Β.α.18 Ελληνικός Οργανισμός Τουρισμού 50 